tahtsin juba tükk aega tagasi ajaloo tarbeks üles märkida, et käisime eelmise nädala neljapäeval taunoga kinos potterit ja segaverelist printsi vaatamas.  pole midagi öelda! näitlejatööd kohati on, nagu on, aga kõige veenvam ja kõige paremini üles ehitatud oli see film küll eelmistega võrreldes. süžee järgis piisavalt täpselt raamatut, et miski häirima ei jäänud, kaameratöö oli super ja  isegi pisikesed ja loo seisukohalt ebatähtsamad episoodid andsid asjale ainult vürtsi juurde. igav ei hakanud kordagi. jääme nüüd siis finaal(e) ootama!